
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 29 

19 Φεβρουάριου 2009 


ΝΟΜΟΣ ΥΠ’ ΑΡΙΘ. 3748 

Πρόσβαση στην τριτοβάθμια εκπαίδευση των κατόχων 
απολυτηρίου Επαγγελματικού Λυκείου και άλλες δι¬ 
ατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΕΠΑΓΓΕΛΜΑΤΙΚΑ ΛΥΚΕΙΑ 

Αρθρο 1 

Κάτοχοι απολυτηρίου ημερησίων 
Επαγγελματικών Λυκείων 

1. Οι κάτοχοι απολυτηρίου ημερησίου Επαγγελματικού 
Λυκείου (ΕΠΑΛ) από το σχολικό έτος 2008-2009 μπο¬ 
ρούν να εισάγονται κατά το αμέσως επόμενο ακαδημα¬ 
ϊκό έτος από το σχολικό έτος που αποφοίτησαν: 

α) Είτε σε σχολές και σε τμήματα των Πανεπιστημίων, 
των Τεχνολογικών Εκπαιδευτικών Ιδρυμάτων (ΤΕΙ), της 
Ανωτάτης Σχολής Παιδαγωγικής και Τεχνολογικής Εκ¬ 
παίδευσης (ΑΣΠΑΙΤΕ), των Ανωτέρων Σχολών Τουριστι¬ 
κής Εκπαίδευσης (ΑΣΤΕ), των Ανωτάτων Στρατιωτικών 
Εκπαιδευτικών Ιδρυμάτων, των Στρατιωτικών Σχολών 
Υπαξιωματικών των Ενόπλων Δυνάμεων, των Σχολών 
της Αστυνομικής και Πυροσβεστικής Ακαδημίας, των 
Σχολών της Ακαδημίας Εμπορικού Ναυτικού, καθώς και 
των Ανωτάτων Εκκλησιαστικών Ακαδημιών, ύστερα από 
συμμετοχή τους σε πανελλαδικές εξετάσεις, διεκδικώ- 
ντας τις ίδιες θέσεις με όσους εξετάζονται πανελλαδικά 
το ίδιο έτος σε μαθήματα της τελευταίας τάξης του 
ημερησίου Γενικού Λυκείου. 

Οι υποψήφιοι εξετάζονται συνολικά σε έξι (6) μαθήμα¬ 
τα από αυτά που διδάσκονται στην τελευταία τάξη, εκ 
των οποίων τα δύο (2) είναι ειδικότητας και τα τέσσερα 
(4) γενικής παιδείας. Για την εισαγωγή σε Σχολές και 
Τμήματα του 5ου επιστημονικού πεδίου, οι υποψήφιοι 
εξετάζονται σε επτά (7) μαθήματα, πέντε (5) γενικής 
παιδείας και δύο (2) ειδικότητας. Στα μαθήματα γενικής 
παιδείας οι υποψήφιοι εξετάζονται σε κοινά θέματα με 
τα αντίστοιχα μαθήματα γενικής παιδείας και κατεύ¬ 
θυνσης των υποψηφίων του Γ ενικού Λυκείου. 


β) Είτε σε σχολές και τμήματα των Τεχνολογικών 
Εκπαιδευτικών Ιδρυμάτων, γνωστικών αντικειμένων αντί¬ 
στοιχων ή συναφών με τα γνωστικά αντικείμενα των 
ειδικοτήτων των ΕΠΑΛ, της Ανωτάτης Σχολής Παιδα¬ 
γωγικής και Τεχνολογικής Εκπαίδευσης, των Ανωτέρων 
Σχολών Τουριστικής Εκπαίδευσης, των Στρατιωτικών 
Σχολών Υπαξιωματικών των Ενόπλων Δυνάμεων, της 
Σχολής Αστυφυλάκων, των Σχολών της Ακαδημίας 
Εμπορικού Ναυτικού, ύστερα από συμμετοχή τους σε 
πανελλαδικές εξετάσεις και σε ποσοστό θέσεων επί 
του συνολικού αριθμού εισακτέων για τις ανωτέρω σχο¬ 
λές, που ορίζεται με απόφαση του Υπουργού Εθνικής 
Παιδείας και Θρησκευμάτων και του κατά περίπτωση 
αρμόδιου Υπουργού. 

Οι υποψήφιοι εξετάζονται σε δύο (2) μαθήματα γενικής 
παιδείας και σε δύο (2) μαθήματα ειδικότητας. 

2. Η εξέταση στα μαθήματα ειδικότητας των περι¬ 
πτώσεων α' και β' της παραγράφου 1 γίνεται σε κοινά 
θέματα. 

3. Θέσεις της περίπτωσης β' της παραγράφου 1 του 
παρόντος άρθρου, που τυχόν δεν πληρώνονται μετα- 
φέρονται και προστίθενται στις θέσεις των υποψηφίων 
της περίπτωσης α' του παρόντος άρθρου. 

Άρθρο 2 

Κάτοχοι απολυτηρίου εσπερινών 
Επαγγελματικών Λυκείων 

Οι κάτοχοι απολυτηρίου εσπερινού ΕΠΑΛ το αμέσως 
επόμενο ακαδημαϊκό έτος από το σχολικό έτος απο¬ 
φοίτησής τους μπορούν να εισάγονται: 

α) Είτε σε σχολές και τμήματα των Πανεπιστημίων, των 
Τεχνολογικών Εκπαιδευτικών Ιδρυμάτων, της Ανωτάτης 
Σχολής Παιδαγωγικής και Τεχνολογικής Εκπαίδευσης, 
των Ανωτέρων Σχολών Τουριστικής Εκπαίδευσης, των 
Σχολών της Ακαδημίας Εμπορικού Ναυτικού, καθώς και 
των Ανωτάτων Εκκλησιαστικών Ακαδημιών, ύστερα από 
συμμετοχή τους σε πανελλαδικές εξετάσεις, διεκδικώ- 
ντας τις ίδιες θέσεις με όσους εξετάζονται πανελλαδικά 
το ίδιο έτος σε μαθήματα της τελευταίας τάξης του 
εσπερινού Γ ενικού Λυκείου. Γ ια τους υποψηφίους αυ¬ 
τούς ισχύουν αντίστοιχα οι διατάξεις της περίπτωσης 
β' της παραγράφου 1 του άρθρου 2 του ν. 2525/1997 

(ΦΕΚ 188 Α'), όπως τροποποιήθηκαν με τις διατάξεις 
του άρθρου 1 του ν. 2909/2001 (ΦΕΚ 90 Α'). 

Οι υποψήφιοι εξετάζονται συνολικά σε έξι (6) μαθήμα¬ 
τα από αυτά που διδάσκονται στην τελευταία τάξη, εκ 
των οποίων τα δύο (2) είναι ειδικότητας και τα τέσσερα 
(4) γενικής παιδείας. Για την εισαγωγή σε Σχολές και 
Τμήματα του 5ου επιστημονικού πεδίου, οι υποψήφιοι 
εξετάζονται σε επτά (7) μαθήματα, πέντε (5) γενικής 
παιδείας και δύο (2) ειδικότητας. Στα μαθήματα γενικής 
παιδείας οι υποψήφιοι εξετάζονται σε κοινά θέματα με 
τα αντίστοιχα μαθήματα γενικής παιδείας και κατεύθυν¬ 
σης των υποψηφίων των Γ ενικών Εσπερινών Λυκείων. 

β) Είτε σε σχολές και τμήματα των Τεχνολογικών 
Εκπαιδευτικών Ιδρυμάτων, της Ανωτάτης Σχολής Παιδα¬ 
γωγικής και Τεχνολογικής Εκπαίδευσης, των Ανωτέρων 
Σχολών Τουριστικής Εκπαίδευσης και των Σχολών της 
Ακαδημίας Εμπορικού Ναυτικού, ύστερα από συμμετοχή 
τους σε πανελλαδικές εξετάσεις, σε ποσοστό θέσεων 
επί του αριθμού εισακτέων που ορίζεται με απόφαση 
του Υπουργού Εθνικής Παιδείας και Θρησκευμάτων και 
του κατά περίπτωση αρμόδιου Υπουργού. 

Οι υποψήφιοι της περίπτωσης αυτής εξετάζονται σε 
δύο (2) μαθήματα γενικής παιδείας από αυτά που διδά¬ 
σκονται στην τελευταία τάξη του εσπερινού ΕΠΑΛ. 

Άρθρο 3 

Κάτοχοι πτυχίου Β' κύκλου Τ.Ε.Ε., Τ.Ε.Λ. 
και Ναυτικών Λυκείων 

1. α) Για την εισαγωγή κατά τα ακαδημαϊκά έτη 
2009-2010 και 2010-2011 κατόχων πτυχίου Β' κύκλου 
ημερήσιων ΤΕΕ, κατόχων πτυχίου ειδικότητας πρώην 
ημερήσιων ΤΕΛ και ημερήσιων Ναυτικών Λυκείων σε 
σχολές και τμήματα των Τεχνολογικών Εκπαιδευτικών 
Ιδρυμάτων, ΑΣΠΑΙΤΕ, ΑΣΤΕ, στις Ανώτερες Στρατιωτικές 
Σχολές Υπαξιωματικών των Ενόπλων Δυνάμεων, στις 
Σχολές Αστυφυλάκων και στις Ακαδημίες του Εμπο¬ 
ρικού Ναυτικού, παραμένουν σε ισχύ οι διατάξεις του 
δεύτερου εδαφίου της παραγράφου 9 του άρθρου 1 
του ν. 2909/2001, όπως τροποποιήθηκαν και ισχύουν. Οι 
ανωτέρω υποψήφιοι θα εξεταστούν στην εξεταστέα ύλη 
του σχολικού έτους 2007-2008. 

β) Γ ια την εισαγωγή κατά τα ακαδημαϊκά έτη 2009-2010 
και 2010-2011 κατόχων πτυχίου Β' κύκλου εσπερινών ΤΕΕ, 
κατόχων πτυχίου ειδικότητας πρώην εσπερινών ΤΕΛ και 
εσπερινών Ναυτικών Λυκείων σε σχολές και τμήματα 
των Τεχνολογικών Εκπαιδευτικών Ιδρυμάτων, ΑΣΠΑΙΤΕ, 
ΑΣΤΕ και στις Ακαδημίες του Εμπορικού Ναυτικού, πα¬ 
ραμένουν σε ισχύ οι διατάξεις του δευτέρου εδαφίου 
της παραγράφου 9 του άρθρου 1 του ν. 2909/2001, όπως 
τροποποιήθηκαν και ισχύουν. Η εξεταστέα ύλη του σχο¬ 
λικού έτους 2008-2009 ισχύει και για τα ακαδημαϊκά έτη 
2009-2010 και 2010-2011. 

2. Από το ακαδημαϊκό έτος 2011-2012 και εφεξής, για 
τους κατόχους πτυχίου Β' κύκλου ΤΕΕ, πτυχίου ειδικό¬ 
τητας πρώην ΤΕΛ και Ναυτικών Λυκείων, ισχύουν τα 
προβλεπόμενα στην περίπτωση β' της παραγράφου 
1 του άρθρου 1 και στην περίπτωση β' του άρθρου 2 
του παρόντος νόμου για τους κατόχους απολυτηρίου 
ημερήσιων και εσπερινών ΕΠΑΛ αντίστοιχα. 


3. Με κοινή απόφαση του Υπουργού Εθνικής Παιδείας 
και Θρησκευμάτων και του κατά περίπτωση αρμόδιου 
Υπουργού ορίζεται κάθε χρόνο το ποσοστό θέσεων των 
υποψηφίων των περιπτώσεων της παραγράφου 1 του 
παρόντος άρθρου. 

Άρθρο 4 

Βεβαίωση πρόσβασης 

1. Στους κατόχους απολυτηρίου ΕΠΑΛ, οι οποίοι έχουν 
συμμετάσχει στις πανελλαδικές εξετάσεις για πρόσβα¬ 
ση στις σχολές και στα τμήματα της περίπτωσης α' 
της παραγράφου 1 του άρθρου 1 και της περίπτωσης α' 
του άρθρου 2 του παρόντος νόμου, χορηγείται βεβαίω¬ 
ση πρόσβασης στην οποία αναφέρονται οι προφορικοί 
και γραπτοί βαθμοί των μαθημάτων που εξετάζονται 
στις πανελλαδικές εξετάσεις. Ως προφορικός βαθμός 
μαθήματος για τον υπολογισμό του βαθμού πρόσβα¬ 
σης θεωρείται ο μέσος όρος των προφορικών βαθμών 
των δύο τετραμήνων. Σε περίπτωση που ο προφορικός 
βαθμός διαφέρει από το γραπτό βαθμό που έλαβε ο 
υποψήφιος στις πανελλαδικές εξετάσεις περισσότερο 
από δύο μονάδες στην εικοσάβαθμη κλίμακα, αυξάνεται 
ή μειώνεται κατά περίπτωση ώστε να διαφέρει από το 
γραπτό βαθμό μόνο δύο μονάδες. 

2. Στην περίπτωση που ο κάτοχος απολυτηρίου ΕΠΑΛ 
λάβει μέρος στις πανελλαδικές εξετάσεις μετά την πα¬ 
ρέλευση δύο σχολικών ετών από τη λήψη του απολυ¬ 
τηρίου, λαμβάνονται υπόψη μόνο οι γραπτοί βαθμοί 
της τελευταίας εξέτασής του. Βαθμός πρόσβασης των 
μαθημάτων είναι ο γραπτός βαθμός στις τελευταίες 
πανελλαδικές εξετάσεις και γενικός βαθμός πρόσβασης 
είναι ο μέσος όρος των γραπτών βαθμών. 

Άρθρο 5 
Ειδικά μαθήματα 

Οι υποψήφιοι των άρθρων 1, 2 και 3 του παρόντος 
νόμου εξετάζονται επιπλέον και στα ειδικά μαθήματα 
που κατά περίπτωση απαιτούνται για τα τμήματα και 
τις σχολές της τριτοβάθμιας εκπαίδευσης επιλογής 
τους, εφαρμοζομένων αναλόγως των διατάξεων που 
ισχύουν κάθε φορά για τους υποψήφιους οι οποίοι είναι 
κάτοχοι απολυτηρίου του Γ ενικού Λυκείου. Η εξέταση 
των ειδικών μαθημάτων γίνεται σε κοινά θέματα με τους 
κατόχους απολυτηρίου του Γ ενικού Λυκείου. 

Άρθρο 6 

Εισαγωγή στην τριτοβάθμια εκπαίδευση 
σε μεταγενέστερο ακαδημαϊκό έτος 

1. Οι κάτοχοι απολυτηρίου ημερήσιων ΕΠΑΛ, που επι¬ 
θυμούν να διεκδικήσουν την εισαγωγή τους σε σχολή 
ή τμήμα της τριτοβάθμιας εκπαίδευσης, κατά την περί¬ 
πτωση α' της παραγράφου 1 του άρθρου 1 του παρόντος 
νόμου, σε μεταγενέστερο ακαδημαϊκό έτος από αυτό 
που έπεται της αποφοίτησής τους από το ημερήσιο 
ΕΠΑΛ μπορούν: 

α) Να επανεξεταστούν σε όποιο έτος επιθυμούν, σε 
όλα τα μαθήματα που εξετάζονται οι υποψήφιοι το 
αντίστοιχο έτος πανελλαδικά, διατηρώντας τους προ¬ 
φορικούς βαθμούς, με την επιφύλαξη του τελευταίου 
εδαφίου της παραγράφου 2 του άρθρου 4, ώστε να 
διαμορφώσουν νέους μέσους όρους, κατά μάθημα, για 

τον υπολογισμό του βαθμού της βεβαίωσης πρόσβασης, 
διεκδικώντας τις ίδιες θέσεις με τους απόφοιτους του 
ΕΠΑΛ του έτους επανεξέτασής τους. Επίσης, επανεξετά¬ 
ζονται κάθε φορά στα ειδικά μαθήματα ή τις πρακτικές 
δοκιμασίες, που απαιτούνται για τις σχολές στις οποίες 
δηλώνουν προτίμηση. Σε κάθε περίπτωση, λαμβάνονται 
υπόψη οι βαθμοί που προκύπτουν από την τελευταία 
εξέτασή τους. 

β) Να μετέχουν τα αμέσως δύο επόμενα ακαδημαϊκά 
έτη που έπονται του ακαδημαϊκού έτους της αποφοί¬ 
τησής τους από το ΕΠΑΛ ή του έτους που εξετάστηκαν 
στα μαθήματα της τελευταίας τάξης του ΕΠΑΛ, για 
την εισαγωγή τους σε ποσοστό 10% επί των θέσεων 
εισακτέων, όπως αυτό ορίζεται στην παράγραφο 5 του 
άρθρου 2 του ν. 2525/1997 και αντικαταστάθηκε από 
το άρθρο 1 του ν. 2909/2001, κάθε τμήματος ή σχολής 
της περίπτωσης α' της παραγράφου 1 του άρθρου 1 
του παρόντος νόμου, χωρίς νέα εξέταση, με βάση τη 
βαθμολογία της τελευταίας βεβαίωσης πρόσβασης και 
τη βαθμολογία στα ειδικά μαθήματα που έχουν εξετα¬ 
στεί, καθώς και στις πρακτικές δοκιμασίες στις οποίες 
υποβάλλονται κάθε φορά οι υποψήφιοι. 

2. Η περίπτωση α' της παρ. 1 του παρόντος άρθρου 
ισχύει ανάλογα και για τους κατόχους απολυτηρίου 
εσπερινών ΕΠΑΛ της περίπτωσης α' του άρθρου 2 του 
παρόντος νόμου που διεκδικούν την εισαγωγή τους σε 
τμήμα ή σχολή της τριτοβάθμιας εκπαίδευσης σε μετα¬ 
γενέστερο ακαδημαϊκό έτος από αυτό που έπεται της 
αποφοίτησής τους από το εσπερινό ΕΠΑΛ. 

3. Οι κάτοχοι απολυτηρίου ημερήσιων και εσπερινών 
ΕΠΑΛ που διεκδικούν την εισαγωγή τους σε σχολή ή 
τμήμα της τριτοβάθμιας εκπαίδευσης σε οποιοδήπο- 
τε άλλο ακαδημαϊκό έτος από αυτό που έπεται της 
αποφοίτησής τους μπορούν να επιλέξουν οποιαδήποτε 
διαδικασία πρόσβασης των περιπτώσεων α' και β' της 
παραγράφου 1 των άρθρων 1 και 2 αντίστοιχα του πα¬ 
ρόντος νόμου, ανεξάρτητα από την επιλογή τους κατά 
το ακαδημαϊκό έτος που έπεται του έτους αποφοίτησής 
τους ή το ακαδημαϊκό έτος που έδωσαν για τελευταία 
φορά εξετάσεις. Στην περίπτωση αυτή, για την εισαγω¬ 
γή σε σχολές και τμήματα της τριτοβάθμιας εκπαίδευ¬ 
σης λαμβάνονται υπόψη μόνο οι γραπτοί βαθμοί. 

4. Οι κάτοχοι απολυτηρίου εσπερινού ΕΠΑΛ μπορούν 
να διεκδικήσουν την εισαγωγή τους σε σχολή ή τμήμα 
της παραγράφου 1 του άρθρου 1 του παρόντος νόμου, σε 
μεταγενέστερο ακαδημαϊκό έτος από αυτό που έπεται 
της αποφοίτησής τους από το εσπερινό ΕΠΑΛ, ύστερα 
από συμμετοχή τους στις πανελλαδικές εξετάσεις. Στην 
περίπτωση αυτή, λαμβάνονται υπόψη μόνον οι γραπτοί 
βαθμοί της τελευταίας εξέτασής τους. 

Αρθρο 7 

Διαδικασία εξετάσεων - Προϋποθέσεις εισαγωγής 

1. Για την πρόσβαση των κατόχων απολυτηρίου ΕΠΑΛ 
της περίπτωσης α' της παραγράφου 1 του άρθρου 1 και 
της περίπτωσης α' του άρθρου 2 του παρόντος νόμου 
στην τριτοβάθμια εκπαίδευση, τη συμμετοχή τους στις 
πανελλαδικές εξετάσεις, τον τρόπο και τη διαδικασία 
βαθμολόγησης των γραπτών δοκιμίων, τη βαθμολογική 
κλίμακα, τον τρόπο υπολογισμού του τελικού βαθμού, 


το βαθμό πρόσβασης κάθε μαθήματος και το γενικό 
βαθμό πρόσβασης, τον τρόπο υπολογισμού των μορίων 
και τους όρους και τις προϋποθέσεις για τη συμμετοχή 
στη διαδικασία επιλογής, εφαρμόζονται οι αντίστοιχες 
διατάξεις που ισχύουν για τους υποψηφίους του Γενικού 
Λυκείου. 

2. Τα επιστημονικά πεδία, όπως αυτά ορίζονται στην 
υπ’ αριθμ. Φ253/28934/Β6/30.3.2006 (ΦΕΚ 391 Β') απόφα¬ 
ση του Υπουργού Εθνικής Παιδείας και Θρησκευμάτων, 
όπως αυτή ισχύει, και οι σχολές και τα τμήματα που 
εντάσσονται σε αυτά, είναι κοινά για τους υποψηφίους 
των Επαγγελματικών και Γ ενικών Λυκείων. Η βαθμολό¬ 
γηση των γραπτών δοκιμίων των υποψηφίων γίνεται: 
α. για τα μαθήματα γενικής παιδείας στα βαθμολογικά 
κέντρα όπου βαθμολογούνται τα αντίστοιχα γραπτά 
δοκίμια των υποψηφίων που λαμβάνουν μέρος στις εξε¬ 
τάσεις των μαθημάτων της τελευταίας τάξης του Γ ενι¬ 
κού Λυκείου τα οποία εξετάζονται πανελλαδικά και β. 
για τα μαθήματα ειδικότητας στα βαθμολογικά κέντρα 
όπου βαθμολογούνται τα αντίστοιχα γραπτά δοκίμια 
της περίπτωσης β' της παραγράφου 1 του άρθρου 1 
του παρόντος νόμου. 

3. Η πρόσβαση των κατόχων απολυτηρίου ΕΠΑΛ, ημε¬ 
ρήσιων και εσπερινών της περίπτωσης β' της παραγρά¬ 
φου 1 του άρθρου 1 και της περίπτωσης β' του άρθρου 
2 του παρόντος νόμου στην τριτοβάθμια εκπαίδευση γί¬ 
νεται εφόσον έχουν επιτύχει σύνολο μορίων, με την επι¬ 
φύλαξη της παραγράφου 1 του άρθρου 2 του ν. 2341/1995 
(ΦΕΚ 208 Α'), τουλάχιστον ίσο με το μισό του μέγιστου 
δυνατού, κατά φθίνουσα σειρά μορίων. 

Άρθρο 8 

Φοίτηση - Εγγραφή 

Η παράγραφος 1 του άρθρου 11 του ν. 3475/2006 (ΦΕΚ 
146 Α') αντικαθίσταται ως εξής: 

«1. α) Στην Α' τάξη των ΕΠΑΣ εγγράφονται χωρίς 
εξετάσεις οι μαθητές που προάγονται στη Β' τάξη των 
Επαγγελματικών ή Γ ενικών Λυκείων και όσοι έχουν προ- 
αχθεί στη Β' τάξη του Α' κύκλου ΤΕΕ. 

β) Στη Β' τάξη εγγράφονται οι προαγόμενοι στη Β' 
τάξη των ΕΠΑΣ, καθώς και οι κάτοχοι πτυχίου του Α' 
Κύκλου Σπουδών ΤΕΕ στην ίδια ή σε συναφή ειδικό¬ 
τητα.» 

Άρθρο 9 

Διακριθέντες σπουδαστές ΕΠΑΛ σε Βαλκανική 
ή Διεθνή Ολυμπιάδα 

1. Οι κάτοχοι απολυτηρίου ημερήσιου ΕΠΑΛ, που επιλέ¬ 
γουν την περίπτωση α' της παραγράφου 1 του άρθρου 
1 και την περίπτωση α' του άρθρου 2 του παρόντος 
νόμου, οι οποίοι κατά τη διάρκεια της φοίτησής τους 
στο ΕΠΑΛ έχουν διακριθεί στη Βαλκανική ή τη Διεθνή 
Ολυμπιάδα Μαθηματικών ή Φυσικής ή Βιολογίας και 
τους έχει απονεμηθεί πρώτο, δεύτερο ή τρίτο βραβείο 
(χρυσό, αργυρό ή χάλκινο μετάλλιο), εγγράφονται καθ’ 
υπέρβαση του αριθμού εισακτέων σε πανεπιστημιακά 
τμήματα του 2ου Επιστημονικού Πεδίου «θετικών Επι¬ 
στημών» και του 4ου Επιστημονικού Πεδίου «Τεχνολο¬ 
γικών Επιστημών». Ειδικά οι διακριθέντες στη Βιολογία 
εγγράφονται μόνο σε τμήματα του 3ου Επιστημονικού 
Πεδίου «Επιστημών Υγείας». Κατά τα λοιπά εφαρμόζο- 

νται οι διατάξεις που αναφέρονται στους αποφοίτους 
των Γενικών Λυκείων. 

2. Οι κάτοχοι απολυτηρίου ημερήσιου ΕΠΑΛ, που 
επιλέγουν την περίπτωση β' της παραγράφου 1 του 
άρθρου 1 του παρόντος νόμου, οι οποίοι κατά τη διάρ¬ 
κεια της φοίτησής τους στο ΕΠΑΛ έχουν διακριθεί στη 
Βαλκανική ή τη Διεθνή Ολυμπιάδα Πληροφορικής και 
τους έχει απονεμηθεί πρώτο, δεύτερο ή τρίτο βραβείο 
(χρυσό, αργυρό ή χάλκινο μετάλλιο), εγγράφονται καθ’ 
υπέρβαση του αριθμού εισακτέων σε τμήμα των ΤΕΙ ή 
ΑΣΠΑΙΤΕ από αυτά που περιλαμβάνονται στην ομάδα 
που αντιστοιχεί στον τομέα αποφοίτησής τους. 

3. Στο εδάφιο α' της παραγράφου 4 του άρθρου 8 του 
ν. 3194/2003 (ΦΕΚ 267 Α') και μετά τη φράση «Φυσικής ή 
Χημείας» προστίθεται η φράση «ή Βιολογίας». 

Άρθρο 10 

Εξουσιοδοτικές διατάξεις 

1. Με αποφάσεις του Υπουργού Εθνικής Παιδείας και 
Θρησκευμάτων, που δημοσιεύονται στην Εφημερίδα της 
Κυβερνήσεως, καθορίζονται τα τμήματα και οι σχολές 
με γνωστικά αντικείμενα αντίστοιχα ή συναφή με τα 
γνωστικά αντικείμενα των ειδικοτήτων των ΕΠΑΛ, τα 
εξεταστικά κέντρα, τα εξεταζόμενα μαθήματα, ο τρό¬ 
πος και η διαδικασία εξέτασής τους, τα δύο μαθήματα 
αυξημένης βαρύτητας της τελευταίας τάξης του ΕΠΑΛ 
και οι συντελεστές βαρύτητας για τον υπολογισμό του 
συνολικού αριθμού μορίων, ο τρόπος και η διαδικασία 
βαθμολόγησης και αναβαθμολόγησης των γραπτών 
δοκιμίων, ο τρόπος, ο τόπος και ο χρόνος υποβολής 
δήλωσης προτίμησης των υποψηφίων, τα απαιτούμενα 
δικαιολογητικά, ο τρόπος και η διαδικασία συγκέντρω¬ 
σης των βαθμών και των δηλώσεων προτίμησης των 
υποψηφίων, ο τρόπος επεξεργασίας των βαθμολογικών 
στοιχείων των προτιμήσεων, η κατάρτιση των πινάκων 
εισαγομένων, ο τρόπος, ο χρόνος και η διαδικασία εγ¬ 
γραφής των εισαγομένων και κάθε αναγκαία λεπτομέ¬ 
ρεια που αναφέρεται στην πρόσβαση στην τριτοβάθμια 
εκπαίδευση, καθώς και ο τύπος και το περιεχόμενο της 
βεβαίωσης πρόσβασης του άρθρου 4 του παρόντος νό¬ 
μου, η διάρκεια ισχύος της, οι συντελεστές βαρύτητας 
προφορικού και γραπτού βαθμού και ειδικότερα σχετικά 
θέματα, όπως και κάθε άλλη αναγκαία λεπτομέρεια. 

2. Με κοινή απόφαση των Υπουργών Οικονομίας και 
Οικονομικών και Εθνικής Παιδείας και θρησκευμάτων 
συγκροτούνται τα αναγκαία ατομικά και συλλογικά όρ¬ 
γανα και καθορίζονται οι αρμοδιότητες αυτών σχετικά 
με τις πανελλαδικές εξετάσεις και την εισαγωγή των 
κατόχων απολυτηρίου ημερησίων και εσπερινών ΕΠΑΛ 
στην τριτοβάθμια εκπαίδευση. 

3. Η εξεταστέα ύλη των πανελλαδικών εξετάσεων 
των ΕΠΑΛ για εισαγωγή σε σχολές και τμήματα της 
τριτοβάθμιας εκπαίδευσης ταυτίζεται με τη διδακτέα 
ύλη, η οποία καθορίζεται κάθε χρόνο με απόφαση του 
Υπουργού Εθνικής Παιδείας και Θρησκευμάτων, το αρ¬ 
γότερο ως τα τέλη Σεπτεμβρίου, ύστερα από σχετική 
εισήγηση του Παιδαγωγικού Ινστιτούτου και είναι κοινή 
για όλα τα ΕΠΑΛ της χώρας. 


Άρθρο 11 

Μεταβατικές διατάξεις 

Οι απορριφθέντες, λόγω ανεπαρκούς φοίτησης, μαθη¬ 
τές Α' τάξης Β' κύκλου ημερησίων ΤΕΕ, που φοίτησαν 
κατά το σχολικό έτος 2007-2008, παραπέμπονται σε 
όλα τα μαθήματα σε επαναληπτική πτυχιακή εξέταση 
τις επόμενες εξεταστικές περιόδους και εξετάζονται 
σύμφωνα με τα προβλεπόμενα στο π.δ. 323/2003 (ΦΕΚ 
272 Α') περί αξιολόγησης των μαθητών ΤΕΕ. Η διάταξη 
του παρόντος άρθρου εφαρμόζεται αναλόγως και στα 
ΤΕΕ μαθητείας Α' κύκλου του ΟΑΕΔ. 

Άρθρο 12 

Καταργούμενες διατάξεις 

Από την έναρξη ισχύος του παρόντος νόμου καταρ- 
γούνται οι διατάξεις του άρθρου 7 του ν. 3475/2006 (ΦΕΚ 
146 Α'), καθώς και κάθε άλλη αντίθετη διάταξη νόμου. 

ΚΕΦΑΛΑΙΟ Β' 

ΕΘΝΙΚΟ ΙΔΡΥΜΑ ΝΕΟΤΗΤΑΣ 
Άρθρο 13 

Εθνικό Ίδρυμα Νεότητας 

1. Η παράγραφος 2 του άρθρου 3 του ν.δ. 572/1970 
(ΦΕΚ 125 Α') αντικαθίσταται ως εξής: 

«2. Αποστολή του Εθνικού Ιδρύματος Νεότητας (ΕΙΝ) 
είναι η ίδρυση, διοίκηση και λειτουργία εστιών για την 
παροχή στέγασης, σίτισης και κάθε συναφούς υπηρε¬ 
σίας και φροντίδας σε φοιτητές, σπουδαστές και μαθη¬ 
τές κάθε εκπαιδευτικής βαθμίδας, καθώς και κέντρων 
πολιτισμού και νεότητας. Για την εκπλήρωση της ως 
άνω αποστολής του, το ΕΙΝ: α) εποπτεύεται από τον 
Υπουργό Εθνικής Παιδείας και Θρησκευμάτων και επι¬ 
χορηγείται από τον Τακτικό Προϋπολογισμό του Υπουρ¬ 
γείου και τον Προϋπολογισμό Δημοσίων Επενδύσεων, 
όπως ορίζει ο νόμος, β) ενεργεί ως ενδιάμεσος φορέας 
διαχείρισης ή τελικός δικαιούχος προγραμμάτων χρη¬ 
ματοδοτούμενων, εν άλω ή εν μέρει, από την Ευρωπαϊκή 
Ένωση ή από άλλους διεθνείς οργανισμούς, καθώς και 
συγχρηματοδοτούμενων Επιχειρησιακών Προγραμμά¬ 
των και γ) πραγματοποιεί κάθε σχετική δραστηριότητα 
που του αναθέτει ο Υπουργός Εθνικής Παιδείας και 
Θρησκευμάτων.» 

2. Μετά το άρθρο 3 του ν.δ. 572/1970 προστίθενται 
άρθρα 3Α, 3Β, 3Γ και 3Δ, ως εξής: 

«Άρθρο 3Α 

1. Η οργανωτική δομή των υπηρεσιών του ΕΙΝ πε¬ 
ριλαμβάνει υπηρεσίες διοικητικού επιπέδου: ί) Γενικής 
Διεύθυνσης, ϋ) Διεύθυνσης και μι) Τμήματος, είναι δε η 
ακόλουθη: 

Α. Γενική Διεύθυνση Δραστηριοτήτων και Τεχνικών 
Έργων, η οποία περιλαμβάνει: 

I. Διεύθυνση Εστιακών και Πολιτιστικών Δραστηριοτή¬ 
των, με τα εξής Τμήματα: α. Τμήμα Διαμονής και Δρα¬ 
στηριοτήτων, β. Τμήμα Σίτισης, γ. Τμήμα Πολιτιστικών 
Εκδηλώσεων και Φιλοξενιών. 

II. Διεύθυνση Τεχνικών Υπηρεσιών, με τα εξής Τμή¬ 
ματα: α. Τμήμα Προγράμματος, Μελετών, Εκτέλεσης 
και Συντήρησης, β. Τμήμα Βορείου Ελλάδος, γ. Τμήμα 
Δυτικής Ελλάδος. 

III. Αυτοτελές Τμήμα Τεχνικής Στήριξης Ευρωπαϊκών 
Προγραμμάτων. 

Β. Γενική Διεύθυνση Διοικητικής και Οικονομικής Στή¬ 
ριξης, η οποία περιλαμβάνει: 

1. Διεύθυνση Προμηθειών, με τα εξής Τμήματα: α. Τμή¬ 
μα Διακίνησης Υλικού, β. Τμήμα Διαγωνισμών Υλικών 
και Υπηρεσιών, γ. Τμήμα Προγραμματισμού, Έρευνας 
και Ελέγχου. 

II. Διεύθυνση Διοικητικού, με τα εξής Τμήματα: α. Τμήμα 
Διοίκησης Προσωπικού, β. Τμήμα Οργάνωσης, Εκπαίδευ¬ 
σης και Ποιότητας Υπηρεσιών, γ. Τμήμα Μητρώου και 
Αρχείου, δ. Τμήμα Κεντρικής Γραμματείας. 

III. Διεύθυνση Οικονομικών Υποθέσεων, με τα εξής 
Τμήματα: α. Τμήμα Προϋπολογισμού και Λογιστηρίου, 
β. Τμήμα Μισθοδοσίας, γ. Τμήμα Ελέγχου Δαπανών, δ. 
Τμήμα Διαχείρισης και Ελέγχου Ευρωπαϊκών Προγραμ¬ 
μάτων, ε. Τμήμα Διαχείρισης Περιουσίας. 

IV. Αυτοτελές Τμήμα Κίνησης Αυτοκινήτων. 

V. Αυτοτελές Τμήμα Μηχανοργάνωσης. 

2. Στο ΕΙΝ υφίστανται επίσης αυτοτελείς υπηρεσίες, 
υπαγόμενες απευθείας στον Πρόεδρο του Διοικητικού 
του Συμβουλίου ή τον Διευθύνοντα Σύμβουλο, που είναι 
οι εξής: 

I. Υπαγόμενες απευθείας στο Πρόεδρο του Δ.Σ.: α. 
Γραφείο Προέδρου, β. Τμήμα Γραμματείας Διοικητικού 
Συμβουλίου, γ. Τμήμα Δημοσίων Σχέσεων και Τύπου, 
και 

II. Υπαγόμενες απευθείας στον Διευθύνοντα Σύμβουλο: 
α. Γραφείο Διευθύνοντος Συμβούλου, β. Τμήμα Εσωτε¬ 
ρικού Ελέγχου. 

3. Με τις υπουργικές αποφάσεις που αναφέρονται 
στην παράγραφο 2 του άρθρου 3Δ του παρόντος, δύ- 
νανταί: 

α) Να μετονομάζονται, συγχωνεύονται, καταργούνται 
ή να υποδιαιρούνται περαιτέρω οι υπηρεσιακές μονάδες 
που αναφέρονται στις αμέσως προηγούμενες παραγρά¬ 
φους 1 και 2 του παρόντος άρθρου, πλην των Γ ενικών 
Διευθύνσεων και Διευθύνσεων, να μεταβάλλεται η δι¬ 
οικητική υπαγωγή τους, καθώς και να δημιουργούνται 
νέες τέτοιες μονάδες, και 

β) Να ιδρύονται περιφερειακές μονάδες του ΕΙΝ, διοι¬ 
κητικού επιπέδου Διεύθυνσης, Τμήματος ή Γραφείου. 

4. Στο ΕΙΝ λειτουργεί Νομική Υπηρεσία (ΝΥ/ΕΙΝ) η 
οποία αναφέρεται απευθείας στον Πρόεδρο του Δι¬ 
οικητικού Συμβουλίου και τον Διευθύνοντα Σύμβουλο 
και στελεχώνεται από δικηγόρους, που υπηρετούν με 
σχέση έμμισθης εντολής, ένας των οποίων, ορίζεται 
Προϊστάμενος. Ως Προϊστάμενος της ΝΥ/ΕΙΝ ορίζεται 
υποχρεωτικά Δικηγόρος Παρ’ Αρείω Πάγω. 

Αρθρο 3Β 

1. Τα πάσης φύσεως τεχνικά έργα που εκτελεί το 
ΕΙΝ έχουν δημόσιο χαρακτήρα και διέπονται από την 
εκάστοτε κείμενη νομοθεσία για τα δημόσια έργα στο 
σύνολό της, με την επιφύλαξη των διατάξεων του πα¬ 
ρόντος άρθρου. 

2. Η Διεύθυνση Τεχνικών Υπηρεσιών του ΕΙΝ έχει την 
ευθύνη του προγραμματισμού, της μελέτης και της εκτέ¬ 
λεσης των τεχνικών έργων που αναλαμβάνει το ΕΙΝ, 


καθώς και της συντήρησης των κτιριακών του εγκατα¬ 
στάσεων. Της Διεύθυνσης αυτής, καθώς και των τμημά¬ 
των της, που προβλέπονται από την παράγραφο 3 του 
άρθρου 3Δ, προΐστανται μηχανικοί του Πανεπιστημιακού 
ή Τεχνολογικού τομέα της ανώτατης εκπαίδευσης, οι 
οποίοι ορίζονται από το Δ.Σ./ΕΙΝ με τους αναπληρωτές 
τους, που έχουν τα ίδια τυπικά προσόντα. 

3. Κατά την εφαρμογή της νομοθεσίας για τα δημό¬ 
σια έργα από το ΕΙΝ, ως Διευθύνουσα ή Επιβλέπουσα 
Υπηρεσία νοείται η ΔΤΥ/ΕΙΝ και ως Προϊσταμένη ή Επο- 
πτεύουσα Αρχή νοείται το Διοικητικό Συμβούλιο του 
ΕΙΝ (Δ.Σ./ΕΙΝ). 

4. Συνιστάται Τεχνικό Συμβούλιο του ΕΙΝ (ΤΣ/ΕΙΝ), που 
συγκροτείται με απόφαση του Υπουργού Εθνικής Παιδεί¬ 
ας και Θρησκευμάτων, μετά από πρόταση του Δ.Σ./ΕΙΝ 
και αποτελείται από: α) έναν διπλωματούχο μηχανικό 
κατηγορίας ΠΕ ή Πτυχιούχο Μηχανικό κατηγορίας ΤΕ, 
βαθμού Α', που υπηρετεί στο ΕΙΝ, β) τον Διευθυντή Τε¬ 
χνικών Υπηρεσιών του ΕΙΝ (προϊστάμενο της ΔΤΥ/ΕΙΝ), 
γ) έναν τεχνικό υπάλληλο κατηγορίας ΠΕ ή ΤΕ, βαθμού 
Α' του Υπουργείου Περιβάλλοντος, Χωροταξίας και Δη¬ 
μόσιων Έργων, δ) έναν τεχνικό υπάλληλο κατηγορίας 
ΠΕ ή ΤΕ, βαθμού Α' του Υπουργείου Εθνικής Παιδείας 
και Θρησκευμάτων, ε) έναν εκπρόσωπο του ΤΕΕ ή έναν 
εκπρόσωπο της ΕΕΤΕΜ και στ) έναν εκπρόσωπο εκ των 
εθνικής εμβέλειας πανελλήνιων εργοληπτικών οργανώ¬ 
σεων, που υποδεικνύεται, μαζί με τον αναπληρωτή του, 
από τις οργανώσεις αυτές. Τα παραπάνω πρόσωπα ορί¬ 
ζονται με τους αναπληρωτές τους από το φορέα προέ¬ 
λευσής τους. Με την απόφαση συγκρότησης του ΤΣ/ΕΙΝ 
ορίζεται και ο Πρόεδρος αυτού με τον αναπληρωτή 
του, καθώς και υπάλληλος του ΕΙΝ με τον αναπληρωτή 
του για την άσκηση των καθηκόντων της Γραμματεί- 
ας. Τα θέματα εισηγείται ο αρμόδιος υπάλληλος της 
ΔΤΥ/ΕΙΝ, που μετέχει χωρίς ψήφο. Ο Πρόεδρος μπορεί 
να καλεί στις συνεδριάσεις οποιοδήποτε πρόσωπο για 
την παροχή πληροφοριών σχετικά με τα θέματα που 
συζητούνται στο Συμβούλιο. Η θητεία των μελών του 
Συμβουλίου είναι διετής με δυνατότητα ανανέωσης. Για 
τη λειτουργία του εφαρμόζονται κατά τα λοιπά οι σχε¬ 
τικές με τα συλλογικά όργανα διοίκησης διατάξεις του 
Κώδικα Διοικητικής Διαδικασίας (ν. 2690/1999, ΦΕΚ 45 
Α'). Το ΤΣ/ΕΙΝ γνωμοδοτεί για τα θέματα που ορίζει ο 
ν. 1418/1984 (ΦΕΚ 23 Α'), όπως ισχύει, και τα εκτελεστι¬ 
κά αυτού διατάγματα, όπως και για θέματα έγκρισης 
ανακεφαλαιωτικών πινάκων και στις περιπτώσεις που 
δεν ακολουθεί η σύναψη συμπληρωματικής σύμβασης, 
για τα θέματα παρατάσεων προθεσμιών, καθώς και για 
κάθε θέμα που παραπέμπει σε αυτό το Διοικητικό Συμ¬ 
βούλιο του ΕΙΝ. 

5. Οι παρεκκλίσεις οι οποίες επιτρέπονται από τις 
κείμενες διατάξεις για τη μελέτη και κατασκευή έργων 
του ΕΙΝ εγκρίνονται με κοινή απόφαση των Υπουργών 
Περιβάλλοντος, Χωροταξίας και Δημόσιων Έργων και 
Εθνικής Παιδείας και Θρησκευμάτων. Γ ια την έκδοση 
της απόφασης αυτής απαιτείται πρόταση του Δ.Σ./ΕΙΝ, 
μετά από γνώμη του ΤΣ/ΕΙΝ. 

6. Οι αιτήσεις θεραπείας του άρθρου 12 του ν. 1418/1984, 
όπως ισχύει, οι οποίες αφορούν σε έργα που εκτελεί το 
ΕΙΝ, απευθύνονται στον Υπουργό Εθνικής Παιδείας και 

Θρησκευμάτων, ως μόνο αρμόδιο, χωρίς να απαιτείται 
κοινοποίησή τους στον Υπουργό Περιβάλλοντος, Χωρο¬ 
ταξίας και Δημόσιων'Εργων. Οι αιτήσεις κοινοποιούνται 
στο Δ.Σ./ΕΙΝ και στην Υπηρεσία που έχει εκδώσει την 
προσβαλλόμενη πράξη. 

Άρθρο 3Γ 

1. Υπηρεσίες του ΕΙΝ αρμόδιες για τον προγραμμα¬ 
τισμό και την υλοποίηση δράσεων που αφορούν συγ- 
χρηματοδοτούμενα Επιχειρησιακά Προγράμματα, εκτός 
εκείνων που αναφέρονται στο αμέσως προηγούμενο 
άρθρο 3Β του παρόντος, είναι και: 

α.Όσον αφορά στο φυσικό αντικείμενο των δράσεων, 
το αυτοτελές Τμήμα Τεχνικής Στήριξης Ευρωπαϊκών 
Προγραμμάτων, που υπάγεται απευθείας στη Γενική Δι¬ 
εύθυνση Δραστηριοτήτων και Τεχνικών'Εργων του ΕΙΝ. 
Στις αρμοδιότητες του Τμήματος αυτού ανήκουν ιδίως 
ο προγραμματισμός έργων και ενεργειών, η εφαρμογή 
των διαδικασιών ελέγχου και πιστοποίησης του αντί¬ 
στοιχου φυσικού αντικειμένου, η εφαρμογή των διατάξε¬ 
ων δημοσιοποίησης και δημοσιότητας και η συνεργασία 
με τους αντίστοιχους εξωτερικούς ελέγχους. 

β. Όσον αφορά στις διαδικασίες ανάθεσης των αντί¬ 
στοιχων έργων, το Τμήμα Διαγωνισμών, Υλικών και Υπη¬ 
ρεσιών, που υπάγεται στη Διεύθυνση Προμηθειών της 
Γενικής Διεύθυνσης Διοικητικής και Οικονομικής Στή¬ 
ριξης του ΕΙΝ. Στις αρμοδιότητες του Τμήματος αυτού 
ανήκουν, ιδίως, η διενέργεια πάσης φύσεως διαγωνισμών 
για την προμήθεια υλικών και την παροχή υπηρεσιών 
που αφορούν συγχρηματοδοτούμενα επιχειρησιακά 
προγράμματα, καθώς και οποιωνδήποτε άλλων διαγω¬ 
νισμών και ιδίως η σύνταξη και δημοσίευση διακηρύξεων 
και προκηρύξεων κάθε είδους διαγωνισμών, η έρευνα 
αγορών, η κατάρτιση των εισηγήσεων κατακύρωσης 
των αντίστοιχων αποτελεσμάτων και η σύνταξη των 
αντίστοιχων συμβάσεων με προμηθευτές υλικών και 
αναδόχους παροχής υπηρεσιών. 

2. Υπηρεσίες του ΕΙΝ αρμόδιες για την οικονομική δι¬ 
αχείριση δράσεων που αφορούν συγχρηματοδοτούμενα 
Επιχειρησιακά Προγράμματα, συμπεριλαμβανομένων 
και όσων αναφέρονται στο άρθρο 3Β του παρόντος, 
είναι: 

α. Όσον αφορά στις δράσεις που αναφέρονται στο 
αμέσως προηγούμενο άρθρο 3Β του παρόντος, το Τμή¬ 
μα Προϋπολογισμού και Λογιστηρίου, που υπάγεται στη 
Διεύθυνση Οικονομικών Υποθέσεων της Γενικής Διεύ¬ 
θυνσης Διοικητικής και Οικονομικής Στήριξης του ΕΙΝ. 

β. Όσον αφορά σε κάθε άλλη δράση, το Τ μήμα Δι¬ 
αχείρισης και Ελέγχου Ευρωπαϊκών Προγραμμάτων, 
που υπάγεται στη Διεύθυνση Οικονομικών Υποθέσεων 
της Γενικής Διεύθυνσης Διοικητικής και Οικονομικής 
Στήριξης του ΕΙΝ. Οι αντίστοιχες αρμοδιότητες των 
παραπάνω Τμημάτων είναι, ιδίως, η διενέργεια των απα¬ 
ραίτητων πράξεων για την εξασφάλιση πιστώσεων για 
την υλοποίηση του έργου, ο δημοσιονομικός έλεγχος 
και η διενέργεια των πληρωμών, η καταχώριση των ει¬ 
σπράξεων και των πληρωμών στο τηρούμενο λογιστικό 
σύστημα, η διευκόλυνση των προβλεπόμενων ελέγχων 
από τα αρμόδια ελεγκτικά όργανα και μηχανισμούς, 
εθνικούς ή κοινοτικούς, η πιστοποίηση του οικονομικού 


αντικειμένου των έργων και ενεργειών, η παρακολούθη¬ 
ση της τήρησης του προϋπολογισμού και του ισχύοντος 
κατά περίπτωση χρονοδιαγράμματος για την ταύτιση 
μεταξύ οικονομικού και φυσικού αντικειμένου έργων 
και ενεργειών, η οριστικοποίηση των δαπανών για την 
ολοκλήρωση των έργων και η έκδοση και υποβολή οι¬ 
κονομικών στοιχείων και απολογισμών. 

3. Υπηρεσία του ΕΙΝ αρμόδια για τον εσωτερικό έλεγ¬ 
χο δράσεων που αφορούν συγχρηματοδοτούμενα Επι¬ 
χειρησιακά Προγράμματα, συμπεριλαμβανομένων και 
όσων αναφέρονται στο αμέσως προηγούμενο άρθρο 
3Β του παρόντος, είναι το Τμήμα Εσωτερικού Ελέγχου, 
που υπάγεται απευθείας στον Διευθύνοντα Σύμβουλο. 
Στις αρμοδιότητες του Τμήματος αυτού ανήκουν ιδίως 
η υλοποίηση προγράμματος επιθεωρήσεων εσωτερικού 
ελέγχου, η καταγραφή και παρακολούθηση των αποτε¬ 
λεσμάτων - πορισμάτων του ελέγχου αυτού, ο έλεγχος 
εκτέλεσης των υπηρεσιών του ΕΙΝ με βάση την κείμενη 
νομοθεσία, η υποβολή στο Δ.Σ./ΕΙΝ προτάσεων για την 
ανάληψη διορθωτικών και προληπτικών ενεργειών με 
βάση τα αποτελέσματα των ελέγχων, η υποβολή στο 
Δ.Σ./ΕΙΝ και κάθε αρμόδιο εξωτερικό εποπτικό οργανι¬ 
σμό, αντίστοιχων εκθέσεων αξιολόγησης της αποδοτι- 
κότητας και αποτελεσματικότητας της υλοποίησης των 
αντίστοιχων δράσεων από το ΕΙΝ και η διευκόλυνση 
της διενέργειας των προβλεπόμενων ελέγχων από τα 
αρμόδια ελεγκτικά όργανα και μηχανισμούς, εθνικούς 
ή κοινοτικούς. 

4. Μέχρι τη σύσταση των λοιπών Τμημάτων που 
αναφέρονται στο παρόν άρθρο, οι αρμοδιότητές τους 
ασκούνται από τα ήδη λειτουργούντα Τμήματα. 

Άρθρο 3Δ 

1. Στο ΕΙΝ συνιστώνται 953 οργανικές θέσεις προσω¬ 
πικού με σχέση εργασίας ιδιωτικού δικαίου αορίστου 
χρόνου και 10 θέσεις δικηγόρων με έμμισθη εντολή. Οι 
παραπάνω συνιστώμενες θέσεις εργασίας κατανέμονται 
ανά κατηγορία ως εξής: α) Κατηγορία ΠΕ: θέσεις 98, 
β) Κατηγορία ΤΕ: θέσεις 48, γ) Κατηγορία ΔΕ: θέσεις 
492, και δ) Κατηγορία ΥΕ: θέσεις 315. Οι παραπάνω κα¬ 
τηγορίες προσωπικού προσδιορίζονται, για τη μεταξύ 
τους κατανομή οργανικών θέσεων, σύμφωνα με όσα 
ισχύουν για τις αντίστοιχες κατηγορίες των δημοσίων 
υπαλλήλων. 

2. Με κοινές αποφάσεις του Υπουργού Εθνικής Παιδεί¬ 
ας και Θρησκευμάτων και των κατά περίπτωση συναρ- 
μόδιων Υπουργών, που εκδίδονται κατόπιν πρότασης 
του Δ.Σ./ΕΙΝ και δημοσιεύονται στην Εφημερίδα της 
Κυβερνήσεως: α) ρυθμίζονται ειδικότερα θέματα ορ¬ 
γάνωσης και διάρθρωσης των υπηρεσιών του ΕΙΝ, β) 
καθορίζονται η σύνθεση του προσωπικού του ΕΙΝ και 
τα προσόντα πρόσληψής του ανά κλάδο, κατηγορία και 
ειδικότητα, γ) προβλέπονται οι θέσεις ευθύνης, καθώς 
και τα αντίστοιχα καθήκοντα, προσόντα και διαδικασίες 
τοποθέτησης, δ) θεσπίζεται ο κανονισμός κατάστασης 
του προσωπικού του, ε) εκδίδεται ο κανονισμός λειτουρ¬ 
γίας των υπηρεσιών του, στ) εκδίδεται ο κανονισμός 
προμηθειών του και ζ) ρυθμίζεται κάθε άλλο σχετικό 
ζήτημα που αφορά στη λειτουργία του ΕΙΝ. 

3. Δαπάνες που διενεργήθηκαν μέχρι την έναρξη 
ισχύος του παρόντος νόμου σε εκτέλεση αποφάσεων 
του Διοικητικού Συμβουλίου του ΕΙΝ για πληρωμές σε 
πρόσωπα απασχολούμενα στο εν λόγω Ίδρυμα και σε 
βάρος του προϋπολογισμού του και αφορούν τακτι¬ 
κές αποδοχές και αποζημιώσεις, επιδόματα εορτών και 
αδείας, επιδόματα τροφής και αποζημιώσεις καταγγε¬ 
λίας συμβάσεων εργασίας και εφάπαξ παροχές ένεκα 
συνταξιοδοτήσεως, θεωρούνται ότι διενεργήθηκαν νόμι¬ 
μα, εφόσον: α) Το είδος της δαπάνης προβλέπεται από 
τις οικείες διατάξεις που ισχύουν για το ΕΙΝ ή συνάδει 
προδήλως με την αποστολή και τις αρμοδιότητές του, 
σύμφωνα με τη νομοθεσία που το διέπει, ή η δαπάνη 
έγινε με βάση συλλογική σύμβαση εργασίας ή διαιτητική 
απόφαση, οι οποίες αφορούν εργαζόμενους ή συντα¬ 
ξιούχους. β) Η δαπάνη έχει εγκριθεί και βεβαιωθεί από 
τα αρμόδια όργανα, δεν έχει ακυρωθεί σύμφωνα με την 
κείμενη νομοθεσία και αποδεικνύεται με κάθε πρόσφορο 
μέσο, ότι ο σκοπός, για τον οποίο διενεργήθηκε, έχει 
εκπληρωθεί. Κατά τα λοιπά, εφαρμόζονται αναλογικά 
οι διατάξεις των παραγράφων 2, 3 και 4 του άρθρου 26 
του ν. 3274/2004 (ΦΕΚ 195 Α'). 

ΚΕΦΑΛΑΙΟ Γ' 

ΛΟΙΠΕΣ ΔΙΑΤΑΞΕΙΣ 

Αρθρο 14 

Πρεσβευτές της Ελληνικής Παιδείας 

Με απόφαση του Υπουργού Εθνικής Παιδείας και 
Θρησκευμάτων απονέμεται ο τίτλος του «Πρεσβευτή 
της Ελληνικής Παιδείας» σε διακεκριμένες προσωπικό¬ 
τητες της ημεδαπής και αλλοδαπής, που συμβάλλουν 
στη διάδοση και προβολή της ελληνικής παιδείας και 
αναδεικνύουν τα ελληνικά γράμματα, τη γλώσσα και 
την εκπαίδευση. Με κοινή απόφαση των Υπουργών 
Οικονομίας και Οικονομικών και Εθνικής Παιδείας και 
Θρησκευμάτων καθορίζονται δράσεις για την προβολή 
της ελληνικής παιδείας στο εξωτερικό από τους Πρε¬ 
σβευτές της Ελληνικής Παιδείας και τα σχετικά με τη 
χρηματοδότηση των δραστηριοτήτων αυτών. Με από¬ 
φαση του Υπουργού Εθνικής Παιδείας και Θρησκευμά¬ 
των καθορίζεται η διαδικασία απονομής του τίτλου και 
κάθε άλλη λεπτομέρεια για την εφαρμογή του παρόντος 
άρθρου. 

Αρθρο 15 
Μητρώο Αρίστων 

Στο Υπουργείο Εθνικής Παιδείας και Θρησκευμάτων 
τηρείται «Μητρώο Αρίστων», στο οποίο καταχωρίζονται 
με απόφαση του Υπουργού Έλληνες νέοι, μαθητές και 
φοιτητές, που έχουν διακριθεί σε διεθνείς ή πανελλήνι¬ 
ους διαγωνισμούς. Με απόφαση του Υπουργού Εθνικής 
Παιδείας και Θρησκευμάτων καθορίζεται η διαδικασία 
εγγραφής στο Μητρώο, η διαδικασία βράβευσης και 
ο τίτλος που απονέμεται στους εγγραφόμενους στο 
Μητρώο, καθώς και κάθε άλλη λεπτομέρεια για την 
εφαρμογή του παρόντος άρθρου. 

Άρθρο 16 

Γενική Γραμματεία Δια Βίου Μάθησης 

Το δεύτερο εδάφιο της παραγράφου 1 του άρθρου 33 
του ν. 3699/2008 (ΦΕΚ 199 Α') αντικαθίσταται ως εξής: 


«Όπου αναφέρεται Γενική Γραμματεία Εκπαίδευσης 
Ενηλίκων ή Γ ενικός Γ ραμματέας Εκπαίδευσης Ενηλίκων 
νοείται εφεξής η Γ ενική Γ ραμματεία Δια Βίου Μάθησης 
και ο Γ ενικός Γ ραμματέας, Προϊστάμενος της Γ ενικής 
Γραμματείας Δια Βίου Μάθησης, αντιστοίχως.» 

Αρθρο 17 

Εισαγωγή αθλητών με αγωνιστικές διακρίσεις 

1. Στο τέλος του άρθρου 34 του ν. 2725/1999 (ΦΕΚ 121 
Α'), όπως αντικαταστάθηκε με την παράγραφο 8 του 
άρθρου 18 του ν. 3708/2008 (ΦΕΚ 210 Α'), προστίθεται 
παράγραφος 22, η οποία έχει ως εξής: 

« 22. Με απόφαση του Υπουργού Εθνικής Παιδείας και 
Θρησκευμάτων ορίζονται οι προϋποθέσεις, τα απαι- 
τούμενα δικαιολογητικά, η διαδικασία και γενικά κάθε 
αναγκαία λεπτομέρεια για την εισαγωγή των αθλητών 
με αγωνιστικές διακρίσεις στην τριτοβάθμια εκπαίδευ¬ 
ση. Με κοινή υπουργική απόφαση των συναρμόδιων 
Υπουργών ορίζονται τα αναγκαία συλλογικά όργανα 
για τον έλεγχο της συνδρομής των προϋποθέσεων και 
ο τρόπος συγκρότησής τους.» 

2. Στην περίπτωση δ' της παραγράφου 10 του άρθρου 
34 του ν. 2725/1999, όπως αντικαταστάθηκε με την πα¬ 
ράγραφο 8 του άρθρου 18 του ν. 3708/2008, η φράση 
«της παραγράφου 9» αντικαθίσταται με τη φράση «της 
παραγράφου 8». 

Άρθρο 18 
Κολλέγια 

1. Στην παράγραφο 3 του άρθρου 1 του ν. 3696/2008 
(ΦΕΚ 177 Α') προστίθεται τρίτο εδάφιο ως εξής: 

«Στο Γ ραφείο Κολλεγίων προίσταται υπάλληλος κλά¬ 
δου ΠΕΙ Διοικητικού ή ΤΕ1 Διοικητικού της Κεντρικής 
Υπηρεσίας του Υπουργείου Εθνικής Παιδείας και Θρη¬ 
σκευμάτων.» 

2. Η περίπτωση δ' της παραγράφου 2 του άρθρου 6 
του ν. 3696/2008 αντικαθίσταται ως εξής: 

«δ. Αριθμός και προσόντα διδασκόντων. Οι διδάσκο¬ 
ντες στα Κολλέγια πρέπει να μην έχουν καταδικαστεί 
για οποιοδήποτε αδίκημα που αποτελεί κώλυμα διο¬ 
ρισμού σε δημόσια θέση και να έχουν εγγράφει στο 
Μητρώο Διδασκόντων Κολλεγίων του άρθρου 15 του πα¬ 
ρόντος νόμου. Οι διδάσκοντες πρέπει να είναι κάτοχοι 
πτυχίου Πανεπιστημίου ή Τεχνολογικού Εκπαιδευτικού 
Ιδρύματος ή και μεταπτυχιακού ή διδακτορικού τίτλου 
σπουδών της ημεδαπής ή ισότιμου και αντίστοιχου της 
αλλοδαπής. Για τα προσόντα των διδασκόντων σε Κολ- 
λέγια που παρέχουν υπηρεσίες εκπαίδευσης και κατάρ¬ 
τισης σε σύμπραξη με ιδρύματα της αλλοδαπής, πρέπει 
να συντρέχουν επιπλέον τα προσόντα που απαιτούνται 
από το δεύτερο εδάφιο της παραγράφου 2 του άρθρου 
10 του παρόντος νόμου.» 

3. Η παράγραφος 1 του άρθρου 13 του ν. 3696/2008 
αντικαθίσταται ως εξής: 

«1. Με απόφαση του Υπουργού Εθνικής Παιδείας και 
Θρησκευμάτων συγκροτείται Επιτροπή Αξιολόγησης και 
Ελέγχου Κολλεγίων με τετραετή θητεία, η οποία είναι 
εννεαμελής και αποτελείται από: 

α. Πρόσωπο εγνωσμένου κύρους, ως Πρόεδρο, με τον 
αναπληρωτή του. 

β. Τον Προϊστάμενο του Γραφείου Κολλεγίων του 
Υπουργείου Εθνικής Παιδείας και Θρησκευμάτων με 
τον αναπληρωτή του. 

γ.'Ενα μέλος Δ.Ε.Π. με τον αναπληρωτή του. 

δ.'Ενα μέλος Ε.Π. με τον αναπληρωτή του. 

ε.'Εναν μηχανικό με τον αναπληρωτή του. 

στ/Εναν ιατρό με τον αναπληρωτή του. 

ζ/Ενα μέλος προτεινόμενο από το Δ.Σ. του Δ.Ο.Α.Τ.Α.Π. 
με τον αναπληρωτή του. 

η. Δύο εμπειρογνώμονες σε θέματα εκπαίδευσης και 
κατάρτισης με τους αναπληρωτές τους, εκ των οποίων 
ο ένας προτείνεται από την Κεντρική Ένωση Επιμελη¬ 
τηρίων Ελλάδος. 

Εισηγητής για κάθε θέμα αρμοδιότητας της Επιτρο¬ 
πής είναι ο Προϊστάμενος του Γραφείου Κολλεγίων του 
Υπουργείου Εθνικής Παιδείας και Θρησκευμάτων. Τη 
γραμματειακή υποστήριξη της Επιτροπής αναλαμβάνει 
υπάλληλος του Γραφείου Κολλεγίων του Υπουργείου 
Εθνικής Παιδείας και Θρησκευμάτων, ο οποίος ορίζεται 
με τον αναπληρωτή του με την απόφαση συγκρότη¬ 
σης.» 

Άρθρο 19 

Δωρεάν διανομή συγγραμμάτων 

Στην παράγραφο 2 του άρθρου 15 του ν. 3549/2007 
(ΦΕΚ 69 Α') προστίθεται δεύτερο εδάφιο, ως εξής: 

«Για τους φοιτητές και σπουδαστές που εγγράφονται 
για πρώτη φορά στα Πανεπιστήμια και Τεχνολογικά Εκ¬ 
παιδευτικά Ιδρύματα από το ακαδημαϊκό έτος 2008-2009 
και στο εξής, τα συγγράμματα που διανέμονται ισούνται 
κατ’ αριθμό με τα υποχρεωτικά και επιλεγόμενα μαθή¬ 
ματα που απαιτούνται για τη λήψη του πτυχίου.» 

Αρθρο 20 

Οργανισμός Σχολικών Κτηρίων 

Στο ν. 1894/1990 (ΦΕΚ 110 Α') μετά το άρθρο 5 προ¬ 
στίθεται άρθρο 5Α, το οποίο έχει ως εξής: 

«Άρθρο 5Α 

Θέματα Συμπράξεων Δημόσιου και Ιδιωτικού Τομέα 

1. Στις περιπτώσεις υπαγωγής του έργου της υλοποίη¬ 
σης σχολικών μονάδων πρωτοβάθμιας και δευτεροβάθ¬ 
μιας εκπαίδευσης στις διατάξεις του ν. 3389/2005 «Συ¬ 
μπράξεις Δημοσίου και Ιδιωτικού Τομέα» (ΦΕΚ 232 Α'), 
ο Οργανισμός Σχολικών Κτηρίων (ΟΣΚ ΑΕ) ή ο εκά- 
στοτε αρμόδιος Δημόσιος Φορέας ασκούν σε όλη την 
Επικράτεια τις αρμοδιότητες της μελέτης, κατασκευής, 
χρηματοδότησης, πάσης φύσεως συντήρησης, τεχνικής 
και κάθε άλλης διαχείρισης και διάθεσης των ανεγερ- 
θέντων κτηρίων, καθώς και φύλαξης, ασφάλισης και 
λειτουργίας κυλικείων των εν λόγω σχολικών μονάδων. 
Τις αρμοδιότητες αυτές μπορεί να αναθέτουν περαι¬ 
τέρω στην Εταιρεία Ειδικού Σκοπού που προβλέπεται 
από το άρθρο 1 του ν. 3389/2005. 

2. Στις περιπτώσεις υπαγωγής του έργου της υλοποί¬ 
ησης σχολικών μονάδων στις διατάξεις του ν. 3389/2005 
και καθ’ όλη τη διάρκεια ισχύος των συμβάσεων σύ¬ 
μπραξης και των παρεπομένων αυτών συμφώνων, ανα¬ 
στέλλεται η εφαρμογή κάθε διάταξης νόμου, με την 
οποία παραχωρούνται σε άλλα πρόσωπα ή φορείς, πλην 


της ΟΣΚ ΑΕ ή του εκάστοτε αρμόδιου δημόσιου φο¬ 
ρέα, αρμοδιότητες που παρέχουν στα πρόσωπα αυτά 
τη δυνατότητα να παρεμβαίνουν στην υλοποίηση του 
έργου ή να τροποποιούν τη σκοπούμενη λειτουργία και 
χρήση του, όπως αυτές προβλέπονται στις συμβάσεις 
σύμπραξης και τα παρεπόμενα αυτών σύμφωνα. Τα κτη- 
ριολογικά προγράμματα και κτηριοδομικά πρότυπα των 
υπό ανέγερση σχολικών μονάδων της παραγράφου 1 
του παρόντος άρθρου εγκρίνονται, κατά παρέκκλιση 
κάθε σχετικής πρόβλεψης, από το Υπουργείο Εθνικής 
Παιδείας και Θρησκευμάτων σύμφωνα με τις υποβαλ¬ 
λόμενες εγκεκριμένες προμελέτες της ΟΣΚ ΑΕ. Επίσης, 
το πολεοδομικό γραφείο της ΟΣΚ ΑΕ έχει αποκλειστικό 
δικαίωμα έκδοσης της κατά νόμο απαραίτητης οικοδο¬ 
μικής άδειας για τις ως άνω περιπτώσεις. 

3. Κατά το χρόνο ισχύος των συμβάσεων σύμπραξης 
και των τυχόν παρεπομένων συμφώνων του ν. 3389/2005, 
δεν θίγονται οι αρμοδιότητες σχετικά με τη στήριξη της 
εκπαιδευτικής και διοικητικής λειτουργίας των σχολι¬ 
κών αυτών μονάδων που προβλέπονται στις κείμενες 
διατάξεις, καθώς και η τυχόν προβλεπόμενη σε αυτές 
παροχή λοιπών υπηρεσιών, οι οποίες δεν περιλαμβά¬ 
νονται στις παραπάνω συμβάσεις σύμπραξης και στα 
παρεπόμενα σύμφωνα. 

4. Στις παραπάνω περιπτώσεις, η κυριότητα των ακι¬ 
νήτων παραμένει στην ΟΣΚ ΑΕ ή τον εκάστοτε δημόσιο 
φορέα καθ’ όλη τη διάρκεια της περιόδου ισχύος των 
συμβάσεων σύμπραξης και των παρεπομένων αυτών 
συμφώνων. Γ ια τις περιπτώσεις σχολικών κτηρίων της 
παραγράφου 1 του παρόντος άρθρου, υποχρεώσεις που 
θεσπίζονται από άλλες διατάξεις ισχύουν μετά τη λήξη 
της σύμβασης σύμπραξης. 

5. Καθ’ όλη τη διάρκεια ισχύος των συμβάσεων σύ¬ 
μπραξης και των παρεπομένων αυτών συμφώνων, δεν 
εφαρμόζονται τυχόν αντίθετες προς τα ανωτέρω δι¬ 
ατάξεις.» 

Άρθρο 21 

Επιτροπές και Ομάδες Εργασίας Διαχειριστικών 
Αρχών Επιχειρησιακών Προγραμμάτων 

Με κοινή απόφαση των Υπουργών Οικονομίας και Οι¬ 
κονομικών και Εθνικής Παιδείας και θρησκευμάτων κα¬ 
θορίζεται, στη βάση ωριαίας αποζημίωσης, η πρόσθετη 
αμοιβή υπαλλήλων του Υπουργείου Εθνικής Παιδείας και 
Θρησκευμάτων για έργο τους που έχει παρασχεθεί στο 
πλαίσιο συγχρηματοδοτούμενων από την Ευρωπαϊκή 
Ένωση έργων ευθύνης του Υπουργείου Εθνικής Παιδεί¬ 
ας και Θρησκευμάτων και το οποίο τους ανατέθηκε με 
απόφαση του Υπουργού Εθνικής Παιδείας και Θρησκευ¬ 
μάτων. Η αμοιβή των υπαλλήλων αυτών, επιμεριζόμενη 
κατά μήνα, δεν μπορεί να είναι ανώτερη από το ήμισυ 
των μηνιαίων αποδοχών της οργανικής τους θέσης και 
αφορά απασχόληση εκτός των ωρών εργασίας και σε 
χρόνο που δεν καλύπτεται από υπερωριακή απασχό¬ 
ληση. Με όμοια κοινή υπουργική απόφαση καθορίζε¬ 
ται η αμοιβή μελών ομάδων εργασίας αποτελουμένων 
από υπαλλήλους του Υπουργείου Εθνικής Παιδείας και 
Θρησκευμάτων ή/και ιδιώτες για έργο τους που έχει 
παρασχεθεί στο πλαίσιο συγχρηματοδοτούμενων από 
την Ευρωπαϊκή Ένωση έργων ευθύνης του Υπουργείου 
Εθνικής Παιδείας και Θρησκευμάτων, το οποίο τους 

ανατέθηκε με απόφαση του Υπουργού Εθνικής Παιδείας 
και Θρησκευμάτων. Για τα μέλη των ομάδων εργασίας 
που είναι υπάλληλοι του Υπουργείου Εθνικής Παιδείας 
και Θρησκευμάτων ισχύουν οι περιορισμοί του δεύτερου 
εδαφίου του παρόντος άρθρου. 

Άρθρο 22 

Στην παράγραφο 4 του άρθρου 30 του ν. 3614/2007 
(ΦΕΚ 267 Α') προστίθεται εδάφιο ως εξής: 

«Η παρούσα διάταξη περιλαμβάνει και το προσωπικό 
που έχει μετακινηθεί από υπηρεσίες του Υπουργείου 
Εθνικής Παιδείας και Θρησκευμάτων ή άλλους εποπτευ¬ 
όμενους από το Υπουργείο Εθνικής Παιδείας και Θρη¬ 
σκευμάτων φορείς στην Ειδική Υπηρεσία Διαχείρισης 
ΕΠΕΑΕΚ που μετονομάσθηκε σε Ειδική Υπηρεσία Διαχεί¬ 
ρισης Επιχειρησιακών Προγραμμάτων «Εκπαίδευση και 
Δια Βίου Μάθηση» ή στην Ειδική Υπηρεσία Εφαρμογής 
Προγραμμάτων ΚΠΣ του Υπουργείου Εθνικής Παιδεί¬ 
ας και Θρησκευμάτων. Στην περίπτωση της μετάταξης 
αυτού του προσωπικού στην Κεντρική Υπηρεσία του 
Υπουργείου Εθνικής Παιδείας και Θρησκευμάτων, σύμ¬ 
φωνα με όσα ορίζονται ανωτέρω, απαιτείται απόφαση 
του Υπουργού Εθνικής Παιδείας και Θρησκευμάτων, 
χωρίς γνώμη υπηρεσιακού συμβουλίου.» 

Αρθρο 23 

Γραπτά δοκίμια πανελληνίων εξετάσεων 

Η παράγραφος 1 του άρθρου 22 του ν. 3475/2006 (ΦΕΚ 
146 Α') αντικαθίσταται ως εξής: 

«1. α) Οι υποψήφιοι για εισαγωγή στην τριτοβάθμια 
εκπαίδευση, οι οποίοι συμμετέχουν από το ακαδημαϊκό 
έτος 2009-2010 και εφεξής σε γραπτές εξετάσεις που 
διενεργούνται σε πανελλαδικό επίπεδο μπορούν, κα¬ 
τόπιν αιτήσεως, να λαμβάνουν γνώση με επίδειξη των 
γραπτών τους δοκιμίων. 

Με απόφαση του Υπουργού Εθνικής Παιδείας και Θρη¬ 
σκευμάτων καθορίζεται ο τρόπος, ο χρόνος και ο τόπος 
υποβολής της αίτησης, τα αρμόδια ατομικά ή συλλογικά 
όργανα, η διαδικασία επίδειξης των γραπτών δοκιμίων, 
καθώς και κάθε άλλη αναγκαία λεπτομέρεια. Με κοινή 
απόφαση των Υπουργών Οικονομίας και Οικονομικών 
και Εθνικής Παιδείας και Θρησκευμάτων καθορίζονται 
η αποζημίωση των μελών των οργάνων, στα οποία ανα¬ 
τίθεται το συγκεκριμένο έργο, εφόσον απασχολούνται 
εκτός ωραρίου εργασίας, καθώς και το παράβολο που 
υποβάλλεται με τη σχετική αίτηση. 

β) Οι αποφάσεις ορισμού των βαθμολογικών κέντρων για 
τη βαθμολόγηση των ανωτέρω γραπτών, των βαθμολο¬ 
γητών και αναβαθμολογητών των γραπτών δοκιμίων των 
μαθημάτων αυτών δεν γνωστοποιούνται ούτε επιδεικνύο¬ 
νται με οποιονδήποτε τρόπο στον ενδιαφερόμενο.» 

Άρθρο 24 

Οι προθεσμίες που προβλέπονται στην παράγραφο 
5 του άρθρου 18 του ν. 3208/2003 (ΦΕΚ 303 Α'), όπως 
παρατάθηκαν με την παράγραφο 4 του άρθρου 19 του 
ν. 3467/2006 (ΦΕΚ 128 Α'), παρατείνονται από τη λήξη 
της προηγούμενης παράτασης μέχρι τις 31.12.2011. 


Άρθρο 25 

Οι διατάξεις του πρώτου εδαφίου της παραγράφου 5 
του άρθρου 30 του ν. 3731/2008 (ΦΕΚ 263 Α') δεν ισχύουν 
για την επιλογή υποψηφίων σε θέσεις Προϊσταμένων 
Γ ενικών Διευθύνσεων οι οποίες έχουν προκηρυχθεί μέ¬ 
χρι 31.12.2008. 

Αρθρο 26 

Μετακινήσεις μαθητών ΑμεΑ 

1. Το πρώτο και δεύτερο εδάφιο της παραγράφου 6 
του άρθρου 8 του ν. 3699/2008 (ΦΕΚ 199 Α') αντικαθί¬ 
στανται ως ακολούθως: 

«6. Η μεταφορά μαθητών με αναπηρία ή με ειδικές 
εκπαιδευτικές ανάγκες, κατά την έννοια του άρθρου 1 
του παρόντος νόμου, διενεργείται είτε με κοινά δρο¬ 
μολόγια των σχολικών λεωφορείων που ανήκουν στην 
Ενιαία Σχολική Επιτροπή είτε με μισθωμένα μεταφορικά 
μέσα που πληρούν τις προδιαγραφές της Ευρωπαϊκής 
Επιτροπής. Στην περίπτωση της μίσθωσης επιτρέπεται 
στις οικείες Σχολικές Επιτροπές να αναθέτουν απευ¬ 
θείας τη μεταφορά των μαθητών αυτών σε ιδιώτες ή 
εταιρείες παροχής μεταφορικών ή άλλων υπηρεσιών, 
σε περίπτωση που δεν διαθέτουν ιδιόκτητα μεταφορικά 
μέσα.» 

2. Στο τέλος της παραγράφου 6 του άρθρου 8 του 
ν. 3699/2008 (ΦΕΚ 199 Α') προστίθεται νέο εδάφιο, ως 
ακολούθως: 

«Μέχρι την πλήρωση των ανωτέρω θέσεων οδηγών και 
συνοδών μαθητών ΣΜΕΑΕ επιτρέπεται η, κατά παρέκ¬ 
κλιση των σχετικών διατάξεων, σύναψη από τις οικείες 
Σχολικές Επιτροπές σχετικών συμβάσεων για τη μετα¬ 
φορά και συνοδεία των προαναφερόμενων μαθητών.» 

3. Στο άρθρο 8 του ν. 3699/2008 (ΦΕΚ 199 Α') προστί¬ 
θεται νέα παράγραφος 7, ως ακολούθως: 

«7. Ο καθαρισμός των ΣΜΕΑΕ δύναται να ανατίθεται 
με απόφαση της οικείας Σχολικής Επιτροπής, κατά πα¬ 
ρέκκλιση των σχετικών διατάξεων, σε ειδικά συνεργεία 
καθαρισμού, στις περιπτώσεις που οι ανάγκες δεν καλύ¬ 
πτονται από το προσωπικό καθαριότητας που υπηρετεί 
σε οργανικές θέσεις.» 

Οι υφιστάμενες παράγραφοι 7 έως 9 του άρθρου 8 του 
ν. 3699/2008 (ΦΕΚ 199 Α') αναριθμούνται αντιστοίχως 
σε 8 έως 10. 

4. Η σύσταση των θέσεων του τρίτου εδαφίου της 
παραγράφου 6 του άρθρου 8 του ν. 3699/2008 διενερ- 
γείται με κοινή απόφαση των Υπουργών Εσωτερικών, 
Οικονομίας και Οικονομικών και Εθνικής Παιδείας και 
Θρησκευμάτων. 

Αρθρο 27 
Έναρξη ισχύος 

Η ισχύς του παρόντος αρχίζει από τη δημοσίευση του στην Εφημερίδα της Κυβερνήσεως, εκτός αν προβλέπεται 
διαφορετικά σε επί μέρους διατάξεις του. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 18 Φεβρουάριου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ I. ΠΑΠΑΘΑΝΑΣΙΟΥ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΔΗΜΟΣΙΩΝ ΕΡΓΩΝ ΘΡΗΣΚΕΥΜΑΤΩΝ 

Γ. ΣΟΥΦΛΙΑΣ Α. ΣΠΗΛΙΩΤΟΠΟΥΛΟΣ 

ΑΠΑΣΧΟΛΗΣΗΣ ΚΑΙ ΥΓΕΙΑΣ ΚΑΙ ΚΟΙΝΩΝΙΚΗΣ 

ΚΟΙΝΩΝΙΚΗΣ ΠΡΟΣΤΑΣΙΑΣ ΑΛΛΗΛΕΓΓΥΗΣ 

Φ. ΠΑΛΛΗ - ΠΕΤΡΑΔΙΑ Δ. ΑΒΡΑΜΟΠΟΥΛΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Σ. ΧΑΤΖΗΓΑΚΗΣ 

Θεωρήθηκε και τέθηκε η Μεγάλη Σφραγίδα του Κράτους 
Αθήνα, 19 Φεβρουάριου 2009 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Ν. - Γ. ΔΕΝΔΙΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οάτοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπΙβΓπβΙ: Η11ρ;//νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.; 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν.θ1.οΐΓ - θ-πίθΜ: ννθΙ)Γη35ΐθΓ.θΙ@θΙ.(|Γ 

* Ο 1 Ο Ο Ο 2 9 1 9 Ο 2 Ο 9 Ο Ο 1 2 * 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 































